钦定古今图书集成/明伦汇编/闺媛典/第329卷 > 叔向母
## 钦定古今图书集成/明伦汇编/闺媛典/第329卷 > 叔向母

按《左传》襄公二十一年：“秋，栾盈出奔楚。范宣子杀箕
遗、黄渊、嘉父、司空靖、邴豫、董叔、邴师、申书、羊舌虎、叔
罴囚伯华、叔向、籍偃。”初，叔向之母妒，叔虎之母美而
不使其子，皆谏其母，其母曰：“深山大泽，实生龙蛇。彼
美余惧其生龙蛇以祸女。女，敝族也，国多大宠，不仁
人间之，不亦难乎？余何爱焉？”使往视寝，生叔虎，美而
有勇力，栾怀、子嬖之故，羊舌氏之族及于难。《昭公》
二十八年，叔向欲娶于申公巫臣氏，其母欲娶其党。
叔向曰：“吾母多而庶鲜，吾惩舅氏矣。”其母曰：“子灵之
妻，杀三夫、一君、一子，而亡一国两卿矣，可无惩乎？吾
闻之，甚美必有甚恶。”是郑穆少妃姚子之子，子貉之
妹也。子貉早死无后，而天锺美，于是将“必以是大有
败也。昔有仍氏生女，黰黑而甚美，光可以鉴，名曰元
妻。乐正后夔取之，生伯封，实有豕心，贪婪无餍，忿颣
无期，谓之封豕。有穷后羿灭之，夔是以不祀。且三代
之亡，共子之废，皆是物也。女何以为哉？夫有尤物，足
以移人，苟非德义，则必有祸。”叔向惧，不敢取。平公强
使取之，生伯石。伯石始生，子容之母走谒诸姑，曰：“长
叔姒生男。”姑视之，及堂，闻其声而还，曰：“是豺狼之声
也。狼子野心，非是莫丧《羊舌》氏矣。”遂勿视。

按《国语》：叔鱼生，其母视之曰：“是虎目而豕喙，鸢肩而
牛腹，谿壑可盈，是不可餍也。必以贿死。”遂弗视。杨食
我生叔向。之母闻之，往及堂，闻其号也，乃还，曰：“其声
豺狼之声也。终灭羊舌氏之宗者，必是子也。”

按刘向《列女传》：“叔姬者，羊舌子之妻也。叔向，叔鱼之
母也，一姓杨氏。叔向名肹，叔鱼名鲋。羊舌子好正，不
容于晋，去而之三室之邑。三室之邑，人相与攘羊而
遗之。羊舌子不受。叔姬曰：‘夫子居晋，不容。去之三室
之邑，又不容于三室之邑，是于夫子不容也，不如受
之’。”羊舌子受之，曰：“‘为肹与鲋，亨之’。叔姬曰：‘不可。南方
有鸟，名曰乾吉，食其子不择肉，子常不遂。今肹与鲋，
童子也，随大夫而化者，不可食以不义之肉，不若埋
之，以明不与’。”于是乃盛以瓮，埋垆阴。后二年，攘羊之
事发，都吏至。羊舌子曰：“吾受之，不敢食也。”发而视之，
则其骨存焉。都吏曰：“君子哉，羊舌子不与攘羊之事
矣。君子谓叔姬为能防害远疑。《诗》曰：‘无曰不显，莫予
云觏’。”此之谓也。